1. ΚΑΝΟΝΙΣΜΟΣ υπ' αριθ. 29 της 12/22 Νοεμ. 1971 (ΦΕΚ Α' 238) Περί αξιοποιήσεως κτημάτων της Εκκλησιαστικής περιουσίας. Έχουσα υπ' όψιν: 1.Τας διατάξεις των άρθρ. 46 και 51 παρ. 1 του Ν.Δ. 126/1969 "περί Καταστατικού Χάρτου της Εκκλησίας της Ελλάδος". 2.Την υπ' αριθ. 1347/25.9.1971 εισήγησιν της Ν.Υ.Ε. προς το Κ.Δ.Σ. του Ο.Δ.Δ.Ε.Π. ως και την υπ' αριθ. 11/1.10.71 απόφασιν του Κ.Δ.Σ. του Ο.Δ.Δ.Ε.Π. 3.Την από 10.11.71 απόφασιν αυτής, ψηφίζει τον Κανονισμόν υπ' αριθ. 29 "περί αξιοποιήσεως κτημάτων της Εκκλησιαστικής περιουσίας", έχοντα ούτω: Περί αξιοποιήσεως κτημάτων της Εκκλησιαστικής  περιουσίας Άρθρ.1-.1.Ο Ο.Δ.Δ.Ε.Π. ή άλλα Εκκλησιαστικά Νομικά Πρόσωπα, εν τη αποδείξει της αξιοποιήσεως της Εκκλησιαστικής Περιουσίας, δύναται να συμμετέχουν εξ ολοκλήρου ή από κοινού, μετ' άλλων φυσικών ή πάσης φύσεως Νομικών Προσώπων, εις εμπορικάς εταιρείας, συναφούς σκοπού, υφισταμένας ή και ιδρυομένας. 2.Κτήματα της Εκκλησιαστικής περιουσίας, κρινόμενα ως ιδιαιτέρας σημασίας, λόγω εκτάσεως, αξίας και θέσεως, δύνανται να αξιοποιηθούν, είτε δια μακροχρονίου μισθώσεως, είτε δι' εισφοράς εν όλω ή εν μέρει, εις φορείς αξιοποιήσεως, εν οις και κατά την ανωτέρω παράγραφον, εμπορικαί εταιρείαι. Άρθρ.2.-1.Περί των όρων της ιδρύσεως των, κατά την παρ. 1 του ανωτέρου άρθρ. 1 εταιρειών, ως και των όρων συμμετοχής εις αυτάς ή εις άλλους φορείς, αποφασίζει τα Κ.Δ.Σ. του ΟΔΔΕΠ, επί τη βάσει εισηγήσεως της Δ.Κ.Π., και του Διοικητού του ΟΔΔΕΠ, εφ' όσον η ίδρυσις ή η συμμετοχή πραγματοποιείται υπό του ΟΔΔΕΠ, ως και εισηγήσεως υπό του οικείου Π.Δ.Σ., εφ' όσον η ίδρυσις και συμμετοχή ενεργείται υπό των λοιπών Εκκλησιαστικών Νομικών Προσώπων. 2.Η, κατά την παρ. 2 του ανωτέρω άρθρ. 1, αξιοποίησις ακινήτων, οσάκις κρίνεται σκόπιμον να πραγματοποιηθή από κοινού ή μετ' άλλων προσώπων, ενεργείται είτε κατόπιν προσκλήσεως των ενδιαφερομένων, περί υποβολής σχετικών προσφορών, είτει δι' απ' ευθείας συμφωνίας. Περί της αξιοποιήσεως και του τρόπου αυτής αποφασίζει το Κ.Δ.Σ. του ΟΔΔΕΠ, επί τη βάσει εισηγήσεως της Δ.Κ.Π. του ΟΔΔΕΠ, προκειμένου περί των ακινήτων του ΟΔΔΕΠ, ως και εισηγήσεως του αρμοδίου Π.Δ.Σ., προκειμένου περί των ακινήτων των λοιπών Εκκλησιαστικών Νομικών Προσώπων. Άρθρ.3.-Η πρόσκλησις υποβολής προσφορών δημοσιεύεται δια τεσσάρων τουλάχιστον, ημερησίων εφημερίδων, εκδιδομένων εν Αθήναις και μιας εφημερίδος, εκδιδομένης εις την έδραν του Νομού, ένθα κείται το ακίνητον, παρέχεται δε τουλάχιστον δεκαπενθήμερος προθεσμία. Αι προσφοραί δέον να συνοδεύωνται υπό εγγυητικής επιστολής, ποσού καθοριζομένου εκάστοτε υπό του Κ.Δ.Σ. του ΟΔΔΕΠ. Αι προσφοραί αποσφραγίζονται εις τακτήν ημέραν υπό Επιτροπής, ήτις και προβαίνει εις αξιολόγησιν αυτών και σχετικήν εισήγησιν. Η Επιτροπή συγκροτείται δι' αποφάσεως του Κ,Δ.Σ. του ΟΔΔΕΠ, δι' ης καθορίζεται και η αμοιβή των μελών, τα οποία δεν συνδέονται μετά του ΟΔΔΕΠ δια σχέσεως εργασίας ή εμμίσθου εντολής. Εν περιπτώσει απ' ευθείας συμφωνίας, την υποβληθείσαν προσφοράν εξετάζει και αξιολογεί Επιτροπή, οριζομένη κατά τα ανωτέρω υπό του Κ.Δ.Σ. του ΟΔΔΕΠ. Περί των όρων της αξιοποιήσεως αποφασίζει το Κ.Δ.Σ. του ΟΔΔΕΠ. Αι σχετικαί συμβάσεις καταρτίζονται υπό της Νομικής Υπηρεσίας της Εκκλησίας. Άρθρ.4.-Οσάκις η αξιοποίησις συνεπάγεται εκποίησιν του ακινήτου, εν όλω ή εν μέρει, απαιτείται η προηγουμένη έγκρισις της Μονίμου Συνοδικής Επιτροπής. Προκειμένου δε περί ακινήτων, υπαγομένων εις την παρ. 5, του άρθρ. 46, του Ν.Δ. 126/69, η εκποίησις διενεργείται δι' εκουσίου πλειστηριασμού. "Άρθρ.4α.-Η κατά τας διατάξεις του παρόντος  αξιοποίησις κτημάτων της Εκκλησιαστικής Περιουσίας   δύναται    να    ενεργήται   δια     της    υπό (Αντί της σελ. 358,41)  Σελ. 358,41(α) Τεύχος 458 - Σελ. 107  Αξιοποίηση Εκκλησιαστικής Περιουσίας 33Α.Θ.ε.3 244 του Ο.Δ.Δ.Ε.Π., της Ιεράς Μονής Ασωμάτων Πετράκη και της Ιεράς Κοινοβιακής Μονής Κοιμήσεως Θεοτόκου Πεντέλης ιδρυθείσης ανωνύμου εταιρείας υπό την επωνυμίαν "ΕΤΑΙΡΕΙΑ ΠΡΟΓΡΑΜΜΑΤΙΣΜΟΥ ΚΑΙ ΑΝΑΠΤΥΞΕΩΣ ΕΠΑ Α.Ε.". Προς τούτο το ενδιαφερόμενον Εκκλησιαστικόν Νομικόν Πρόσωπον δύναται να συνάπτη μετά της εν λόγω εταιρείας συμβάσεις αναθέσεως της αξιοποιήσεως ανηκόντων εις αυτό ακινήτων έναντι συμφωνουμένων αμοιβών. Εν περιπτώσει τοιαύτης αναθέσεως η Εταιρεία ενεργεί ως αντιπρόσωπος του Εκκλησιαστικού Νομικού Προσώπου, τα δε αρμόδια όργανα της Εταιρείας αποφασίζουν περί του είδους της αξιοποιήσεως και του τρόπου αυτής, της προσκλήσεως υποβολής προσφορών ή της απ' ευθείας συμφωνίας, της αξιολογήσεως των προσφορών, των τυχόν αναγκαίων εκμισθώσεων, πάσης φύσεως αναθέσεως μελετών ή έργων ως και πάσης απαιτουμένης δια την αξιοποίησιν πράξεως ή άλλης ενεργείας". Το άρθρ. 4α προσετέθη δια του άρθρ. 4 του υπ' αριθ. 37 της 15/19 Μαΐου 1972 (ΦΕΚ Α' 71) Κανονισμού. "3.Εκκλησιαστικά Νομικά Πρόσωπα δύνανται ωσαύτως να συνάπτουν μετά της ανωνύμου εταιρείας υπό την επωνυμίαν "Εταιρεία Προγραμματισμού και Αναπτύξεως" δι' απ' ευθείας αναθέσεως πάσης φύσεως συμβάσεις σχετικάς με την αξιοποίησιν της ανηκούσης αυτοίς περιουσίας ως και γενικώτερον της Εκκλησιαστικής Περιουσίας ο μεν ΟΔΔΕΠ δι' αποφάσεως του Κεντρικού Διοικητικού Συμβουλίου αυτού, έκαστον δε των λοιπών Εκκλησιαστικών Νομικών Προσώπων δι' αποφάσεως του διοικούντος αυτού οργάνου εγκρινομένης υπό του οικείου Μητροπολίτου. Ιεραί Μοναί δύνανται να αναθέσουν δι' απ' ευθείας συμφωνίας, μελέτας χωροταξικάς ή άλλας δια την αξιοποίησιν της ανηκούσης αυταίς, περιουσίας, δι' αποφάσεως του διοικούντος οργάνου εγκρινομένης υπό του οικείου Μητροπολίτου και του Κεντρικού Διοικητικού Συμβουλίου του Ο.Δ.Δ.Ε.Π. Η συμμετοχή των Εκκλησιαστικών Νομικών Προσώπων εις τας Γενικάς Συνελεύσεις των κατά το άρθρ. 1 παρ. 1 εταιρειών ασκείται δι' αντιπροσώπων των οριζομένων δι' αποφάσεως του διοικούντος Οργάνου άνευ διατυπώσεως". Η παρ. 3 προσετέθη δια του άρθρ. 5 του Κανον. 41/1972 (τόμ. 33 σελ. 52, 278). Άρθρ.5.-Η ισχύς του παρόντος από της δημοσιεύσεως αυτού δια της Εφημερίδος της Κυβερνήσεως. Σελ. 358,42(α) Τεύχος 458 - Σελ. 108  Αξιοποίηση Εκκλησιαστικής Περιουσίας 33Α.Θ.ε.3 245 